title: Galuh Pitu
text: Gelisin satua, Raden Galuh Pitu sampun doh anyud, kewala kari saling glantingin. Kacerita lantas Raden Galuh Pitu kampih di sisin tukadé ané bet, bek misi bun galing-galing. Ditu Raden Galuh Pitu nyangket tur kampih. Raden Galuh Pitu nuut sisin tukadé. Disubané anteg maduwuran, saget ada umah malah pesan. Demen pesan atiné Raden Galuh Pitu sawiréh ada tongos madunungan. Ditu lantas Raden Galuh Pitu nuju umahé totonan.